Skjold_navn_lille_4f

**Vordingborg Kommune**

**HAVNERÅDSMØDE**

16. marts 2023 kl. 16:30 – 19:00  
  
**Mødelokale 2 – Østergårdstræde 1A - Langebæk**

**REFERAT**

Deltagere:  
Per Vesterholm-Præstø Havn, Jørgen Rasmussen-Kalvehave Havn, Niels Mikkelsen-Vordingborg Nordhavn, Kirsten Guntofte-Masnedsund Havn, Henrik Petersen-Stege Havn, Line Petersen-Bogø Havn, Rasmus Evind-Citymanager, Simon Zachodnik, Møn- og Sydsjællands Turistforening, Keld Larsen-Klintholm Havn, Kirsten Pedersen-Hårbølle Havn, Anders J. Andersen-Formand for Klima- og Teknikudvalget, Anja Valhøj, Simon Lohse og Betina Nymand – Havneteamet.

Afbud:   
Ronni Lykkehus-Næstformand for Klima- og Teknikudvalget  
Thor Simony-Hårbølle Havneudvalg

1. **Velkomst**   
   *Den nye formand for Havnerådet, Anders J. Andersen, holdt en tale for den tidligere formand, Kirsten og takkede for indsatsen.*
2. **Ny start – Nye og flere ombord**  
   *Punkt nummer 2,3,4 blev behandlet under punkt 2. Punkt nummer 2,3,4 blev behandlet samlet.   
   Anders gav en introduktion til det nye Havneråds formål som rådgiver og inspirator. Hvordan kommer rådet godt i gang, mødefrekvens, vedtægter, dagsorden, åbenhed, kompetence m.m. og vigtigheden af, at rådsmedlemmerne har god kontakt med baglandet. Rådet besluttede at mødes oftere i starten, og vi søger at holde alle møder skiftevis på de enkelte havne.*

*Rådet besluttede, at næstformandsposten fremadrettet bestrides af en deltager i rådet uden politisk mandat. På mødet blev formandsposten i Havneudvalget debatteret. Formandsposten i Havneudvalgene bestrides af en person, som ikke er ansat af Vordingborg Kommune. Havnefogeden og en medarbejder fra Havneteamet deltager fremadrettet i Havneudvalgsmøderne på de respektive havne.   
I købstadshavnene deltager citymanagers i havneudvalgsmøderne.*

*Behov for revision af vedtægter for havneudvalgene blev drøftet. Administrationen udarbejder forslag til nye vedtægter til drøftelse på kommende havnerådsmøde.*

1. **Havnerådets rolle**  
   *Se punkt 2.*
2. **Havneudvalgenes rolle**  
   *Se punkt 2.*

* **Havnestrategiplan – Hvad sker der nu?**  
  *Anja gennemgik liste med opgaver, som enten er igangsat eller som skal igangsættes i 2023. Se vedhæftet præsentation, samt vedhæftet opgaveliste. Listen vil blive prioriteret.   
  Følgende praktiske opgaver er igangsat:* 
  + *Etablering af el på erhvervsmolen i Klintholm*
  + *Renovering af toiletbygningen i Stege*
  + *Etablering af sejlerkøkken i Stege*
  + *Etablering af tømningsstationer til autocampere i Stege og Vordingborg Nordhavn*
  + *Afklaring af behov for ny tømningsstation til autocampere i Præstø*
  + *Nyt fundament til mastekran i Kalvehave*
  + *Renovering af toiletbygningen i Nordhavn*
  + *Nye dieselstandere i Præstø, Kalvehave og Klintholm*
  + *Skilteprojekt – fælles identitet*

*Simon Z efterspurgte en strategi for sejlerturisme. Der var efterfølgende debat om strategier for sejlerturisme og autocampere. Anders opfordrede til, at Simon Z udarbejder et oplæg.*

1. **Lejeparadigme**  
   *Simon L gennemgik historikken for lejekontrakter på havneområdet. Opgaven bliver nu en høj prioritering. Alle lejekontrakter vil blive opsagt og genforhandlet. Forud for mødet var fremsendt ”Udkast til paradigme for lejekontrakter på Vordingborg Kommunes Lystbådehavne”. Udkast blev debatteret på mødet. Der var overvejende enighed om at lejepriserne er for høje både på events og kvadratmeter (<20 m2). Lejepriserne genvurderes til den politiske sagsfremstilling.  
   Havneteamet gav en kort orientering om status på gældsinddrivelse i havnene.*
2. **El – afregningsmuligheder**   
   *Simon L gennemgik modeller for elafregning. Der var efterfølgende debat om modellerne, hvor der var bred enighed om, at det udsendte forslag til elafregning, ikke er ønskeligt. Der var bred enighed om, at den bedste model er ”blå kabler”, hvor man betaler efter forbrug, og dermed understøtter god forbrugeradfærd og en grøn omstilling. Det blev foreslået at se på muligheden for forudgående acontobetaling for at reducere administration og manglende betaling. Dette bliver undersøgt.*
3. **Eventuelt**  
   *Henrik spurgte til status på projekt på Sukkerhavnen – Havneteamet behandler sagen hurtigst muligt.  
   Line spurgte ind til proces for overdragelse/salg af mindre havne. Anja oplyste, at der på et tidspunkt vil blive igangsat en proces for overdragelse/salg med en høj grad af dialog og involvering af lokale bådelaug/lokalsamfundet.*

17.03.23 / beny